Public procurement notice: Contract Notice
Published: 2018-04-14
Buyer: Den Europæiske Union
Country: BE
Contract type: Services
Procedure: Restricted procedure
CPV classification: 45247111
Submission deadline: 2018-05-22
EU fund: ESF

Technical requirements: BE-Bruxelles: Tilsyn med bygge- og anlægsarbejder til opførelse af et kunstvandingsanlæg til genbrug af spildevand fra spildevandsanlægget Morphou/Güzelyurt
Formålet med denne kontrakt er: a) at føre tilsyn med gennemførelsen af bygge- og anlægsarbejderne vedrørende opførelse af et system til genbrug af behandlet spildevand fra spildevandsanlægget Morphou/Güzelyurt til kunstvanding og b) at yde teknisk bistand til den ordregivende myndighed i løbet af udbuds-, kontrakt- og udførelsesfasen af arbejderne.
Kunstvandingsanlægget omfatter, men er ikke begrænset til: en beklædt lagune til spildevand (med en kapacitet på 100 000 m3), en pumpestation til kunstvanding, ca. 3 km hovedrørledning til kunstvanding med en diameter på 315 mm, et kontrolsystem plus tilhørende arbejder.
Bygge- og anlægskontrakten, som skal tilses, skal gennemføres under FIDIC's kontraktvilkår for bygge- og anlægsarbejder projekteret af arbejdsgiveren 1999 – Første udgave (»Rød bog«), tilpasset til at tage højde for relevante bestemmelser i den praktiske vejledning (PRAG).
Kontrahentens primære opgave bliver tilsyn med bygge- og anlægskontrakten/kontrakterne vedrørende opførelse af kunstvandingsanlægget, i egenskab af ingeniør/tilsynsførende og i overensstemmelse med FIDIC's kontraktvilkår for bygge- og anlægsarbejder (»Rød bog«).
For at sikre tjenestens kontinuitet og i overensstemmelse med finansforordningen kan den ordregivende myndighed forbeholde sig ret til at forny eller forlænge den indledende kontrakt via et udbud med forhandling.
Forlængelsen eller udvidelsen af projektet er med forbehold for tilfredsstillende udførelse af kontrahentens forpligtelser. Fornyelsen skal i fuldt omfang overholde betingelserne i den oprindelige kontrakt og tjene samme formål.
1) Alle juridiske personer (der deltager enten individuelt eller i en sammenslutning — et konsortium — af ansøgere), der er etableret i en medlemsstat i Den Europæiske Union eller i et land eller territorium i de regioner, der er bemyndiget ved Rådets forordning (EF) nr. 389/2006 af 27.2.2006.
— Dette inkluderer personer, der bor eller er etableret i de områder af Republikken Cypern, hvor regeringen for Republikken Cypern ikke udøver faktisk kontrol.
— Dette indebærer ikke anerkendelse af nogen offentlig myndighed i områderne ud over regeringen for Republikken Cypern.
Alle valgbare fysiske og juridiske personer (i henhold til punkt 11 ovenfor) eller sammenslutninger af sådanne personer (konsortier) kan ansøge.
Et konsortium kan være en permanent, vedtægtsmæssigt etableret sammenslutning eller en sammenslutning, der er etableret uformelt med henblik på en specifik udbudsprocedure. Alle deltagere i et konsortium (dvs. lederen og alle øvrige deltagere) hæfter solidarisk over for den ordregivende myndighed.
Deltagelse af en ikke valgbar fysisk eller juridisk person (i henhold til punkt 11) vil resultere i automatisk udelukkelse af denne person. I særdeleshed gælder, at det samlede konsortium vil blive udelukket, såfremt den ikke-valgbare person er en del af et sådant.
Vær opmærksom på, at efter Det Forenede Kongeriges udtræden af EU vil reglerne om adgang til EU's udbudsprocedurer for økonomiske aktører etableret i tredjelande gælde for ansøgere eller tilbudsgivere fra Det Forenede Kongerige afhængigt af resultatet af forhandlingerne. Hvis en sådan adgang ikke muliggøres af de gældende retlige bestemmelser, kan ansøgere eller tilbudsgivere fra Det Forenede Kongerige blive udelukket fra udbudsproceduren.
Fysiske eller juridiske personer må kun indgive 1 ansøgning uanset deltagelsesform (som individuel juridisk enhed eller som leder af eller deltager i et ansøgerkonsortium). Hvis en fysisk eller juridisk person indgiver mere end 1 ansøgning, vil samtlige ansøgninger med deltagelse af denne person blive udelukket.